3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

ผลิตภัณฑ์ของบริษัทฯ สามารถแบ่งออกได้เป็น 2 ประเภท คือ

1.  สายควบคุม (Control Cable)

2.  ชุดควบคุมรางกระจกหน้าต่างรถยนต์ (Window Regulator)

บริษัทฯ ทำหน้าที่เป็นผู้ผลิตชิ้นส่วน OEM (Original Equipment Manufacturer) และ REM
(Replacement Equipment Manufacturer) เพื่อส่งให้แก่โรงงานประกอบของลูกค้า
ผู้ผลิตชิ้นส่วน และศูนย์อะไหล่ ซึ่งได้แก่ ผู้ผลิตรถยนต์และรถจักรยานยนต์ ทั้งในและต่างประเทศ
รวมถึงบริษัทต่างๆ ในเครือของนิปปอน เคเบิล ซิสเต็ม อิงค์ โดยรายละเอียดผลิตภัณฑ์ของบริษัทฯ
มีดังนี้

1. สายควบคุม (Control Cable)

บริษัทฯ ทำการผลิตสายควบคุมทั้งสำหรับใช้กับรถยนต์และรถจักรยานยนต์
สายควบคุมเป็นอุปกรณ์ที่มีความสำคัญมาก เนื่องจากเป็นอุปกรณ์ที่ใช้ในการควบคุมระบบต่างๆ
ของรถยนต์และรถจักรยานยนต์ อาทิเช่น ระบบเบรค ระบบสตาร์ทเครื่องยนต์ ระบบเกียร์
และระบบคลัช เป็นต้น บริษัทฯ มียอดขายสายควบคุมในปี 2548 คิดเป็นสัดส่วนประมาณร้อยละ
65.62 ของยอดขายรวม โดยเป็นการขายในประเทศร้อยละ 98.72
และเป็นการขายต่างประเทศร้อยละ 1.28 ของยอดขายรวมของสายควบคุม
ทั้งนี้รายละเอียดของผลิตภัณฑ์สายควบคุมของบริษัทฯ มี ดังนี้

สายควบคุมรถยนต์ (Automobile Control Cable)

บริษัทฯ ผลิตสายควบคุมระบบต่างๆในรถยนต์ โดยเน้นรถยนต์นั่งส่วนบุคคล รถบรรทุก (กระบะ)
ขนาด 1 ตัน ซึ่งโดยเฉลี่ยแล้วในรถยนต์ 1 คันจะมีสายควบคุมประมาณ 8-16 ประเภท
ทำหน้าที่ควบคุมการทำงานของระบบต่าง ๆ ในรถยนต์ เช่น เครื่องยนต์ เกียร์ คลัช ฯลฯ ทั้งนี้
บริษัทฯ สามารถที่จะผลิตสายควบคุมทุกประเภทที่ใช้ในรถยนต์ได้

[]แผนภาพแสดงสายควบคุมหลักของรถยนต์ที่บริษัทฯ ผลิต

นอกจากสายควบคุมดังแสดงในแผนภาพข้างต้นแล้วบริษัทฯ
ยังสามารถผลิตสายควบคุมที่ใช้ควบคุมระบบอื่น ๆ ของรถยนต์ อาทิ สายโช้ค สายปรับเบาะที่นั่ง
สายล็อคประตู สายควบคุมกระจกมองข้าง สายเครื่องปรับอากาศ และสายไมล์/วัดความเร็ว
เป็นต้น

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถยนต์ ดังนี้ 

หน่วย: ล้านบาท

  ----------------------- --------------- --------------- ---------------
                          2546            2547            2548

  ในประเทศ                675.96          809.97          992.60

  ต่างประเทศ               2.22            19.05           16.71

  รวม                     678.18          829.02          1,009.31

  อัตราการเติบโต (ร้อยละ)                    22.24           21.75
  ----------------------- --------------- --------------- ---------------

สายควบคุมรถจักรยานยนต์ (Motorcycle Control Cable)

บริษัทฯ ผลิตสายควบคุมระบบต่างๆ ของรถจักรยานยนต์ญี่ปุ่นทุกประเภท
ซึ่งโดยเฉลี่ยแล้วในรถจักรยานยนต์ 1 คันจะมีสายควบคุมประมาณ 8 ประเภท
ซึ่งทำหน้าที่ควบคุมการทำงานของระบบต่าง ๆ ของรถจักรยานยนต์ เช่น เครื่องยนต์ เกียร์ คลัช
ฯลฯ ทั้งนี้ บริษัทฯ สามารถที่จะผลิตสายควบคุมทุกประเภทที่ใช้ในรถจักรยานยนต์ได้

แผนภาพแสดงสายควบคุมหลักของรถจักรยานยนต์ที่บริษัทฯ ผลิต

[]

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถจักรยานยนต์ ดังนี้ 

หน่วย: ล้านบาท

  ------------------------ -------------- -------------- ----------------
                           2546           2547           2548

  ในประเทศ                 196.43         271.93         350.23

  ต่างประเทศ                9.88           10.17          0.68

  รวม                      206.31         282.10         350.91

  อัตราการเติบโต (ร้อยละ)                    36.74          24.39
  ------------------------ -------------- -------------- ----------------

2. ชุดควบคุมรางกระจกหน้าต่างรถยนต์ (Window Regulator)

ชุดควบคุมรางกระจกหน้าต่างรถยนต์เป็นอุปกรณ์ที่จำเป็นที่ใช้ในการเปิด-ปิดกระจกหน้าต่างรถยนต์
โดยมีทั้งแบบอัตโนมัติและแบบใช้มือหมุน ปัจจุบัน บริษัทฯ
มียอดขายชุดควบคุมรางกระจกหน้าต่างรถยนต์ในปี 2548 คิดเป็นสัดส่วนประมาณร้อยละ 31.35
ของยอดขายรวมโดยเป็นการขายในประเทศเกือบทั้งหมด

ชุดควบคุมรางกระจกหน้าต่างรถยนต์ของบริษัทฯ แบ่งได้เป็น 2 ประเภท คือ (1)
แบบใช้สายควบคุม และ (2) แบบ arm-type โดยมีรายละเอียดดังนี้

ชุดควบคุมรางกระจกหน้าต่างรถยนต์แบบใช้สายควบคุม

  []เป็นชุดควบคุมที่ใช้สายควบคุมเป็นตัวดึงกระจกขึ้น-ลง มีทั้งแบบอัตโนมัติและแบบใช้มือหมุน
  โดยเป็นผลิตภัณฑ์ที่บริษัทฯ ได้เน้นทำตลาด เนื่องจากสามารถใช้ได้กับรถทุกชนิด และทุกขนาด
  ชุดควบคุมรางกระจกหน้าต่างรถยนต์แบบใช้สายควบคุมมีความยืดหยุ่นในการติดตั้งสูงกว่าแบบ
  arm-type

[]ชุดควบคุมรางกระจกหน้าต่างรถยนต์แบบ arm-type

เป็นชุดควบคุมที่ใช้แขนเหล็กไขว้กันเป็นรูปกากบาท มีทั้งแบบอัตโนมัติและ

แบบใช้มือหมุน โดยใช้ หลักการเดียวกับกรรไกรเป็นตัวดึงกระจกขึ้น-ลง

เป็นผลิตภัณฑ์ที่มีความแข็งแรง ทนทาน และสามารถรับน้ำหนักได้มาก

ในช่วงระยะเวลา 3 ปี ที่ผ่านมา บริษัทมีปริมาณการจำหน่ายชุดควบคุมรางกระจกหน้าต่างรถยนต์ดังนี้

หน่วย: ล้านบาท

  ------------------------- --------------- --------------- ---------------
                            2546            2547            2548

  ในประเทศ                  386.82          555.73          649.76

  ต่างประเทศ                 1.47            3.40            0.01

  รวม                       388.29          559.12          649.77

  อัตราการเติบโต (ร้อยละ)                      43.99           16.21
  ------------------------- --------------- --------------- ---------------

สายควบคุมรถยนต์และรถจักรยานยนต์

ปัจจุบันยังไม่มีความชัดเจนสำหรับเทคโนโลยีที่จะมาใช้ทดแทนสายควบคุม
เนื่องจากสายควบคุมเป็นอุปกรณ์ที่เกี่ยวกับความปลอดภัยซึ่งได้ผ่านการทดลองและวิจัยจนได้รับการยอมรับมาเป็นเวลานาน
ถึงแม้ว่าในปัจจุบันบริษัทผู้ผลิตรถยนต์และรถจักรยานยนต์ได้เริ่มมีการนำระบบการควบคุมด้วยไฟฟ้าเข้ามาใช้ทดแทนสายควบคุมในบางส่วน
เช่น การใช้ระบบดิจิตอลทดแทนสายไมล์/สายวัดความเร็ว เป็นต้น แต่ในระยะเวลาอันใกล้
การทดแทนดังกล่าวมีแนวโน้มว่าจะเกิดขึ้นเพียงบางส่วนเท่านั้น
เนื่องจากแม้จะมีการปรับเปลี่ยนไปใช้ระบบไฟฟ้า
แต่อุปกรณ์จำพวกที่เกี่ยวกับความปลอดภัยอย่างสายควบคุมก็ยังคงต้องได้รับการติดตั้งควบคู่ไปด้วย
ทั้งนี้ เพื่อให้สามารถควบคุมระบบต่าง ๆ
ของรถยนต์และรถจักรยานยนต์ได้แม้ในกรณีที่ระบบไฟฟ้าขัดข้อง
อีกทั้งเพื่อให้เกิดความปลอดภัยเนื่องจากระบบไฟฟ้าไม่เหมาะสมในการใช้งานกับอุปกรณ์บางประเภท
เช่น ถังน้ำมัน เนื่องจากระบบไฟฟ้าอาจทำให้เกิดการจุดระเบิดขึ้นได้

นอกจากนี้
การเปลี่ยนแปลงไปใช้ระบบไฟฟ้าจะทำให้ผู้ผลิตรถยนต์และรถจักรยานยนต์มีต้นทุนในการผลิตที่สูงกว่าการใช้สายควบคุมเพราะต้องรวมต้นทุนในการวิจัยและพัฒนาระบบไฟฟ้าเข้าไปเป็นส่วนหนึ่งของต้นทุนในการผลิตด้วย
ทำให้ในระยะแรกคาดว่าจะมีการปรับเปลี่ยนมาใช้ระบบไฟฟ้าในรถยนต์รุ่นใหม่บางรุ่นที่มีราคาสูงก่อนเท่านั้น
เช่น รถสปอร์ต
เนื่องจากผู้ผลิตสามารถตั้งราคาให้สูงขึ้นได้โดยไม่กระทบกระเทือนต่อผู้บริโภคมากนัก

ในส่วนของรถยนต์นั่งส่วนบุคคลส่วนใหญ่ รถกระบะ รวมทั้งรถจักรยานยนต์
โดยเฉพาะอย่างยิ่งรถรุ่นใหม่ ๆ ที่จะออกสู่ตลาดในช่วงระยะเวลา 2-3 ปีข้างหน้านั้น บริษัทฯ
คาดว่าจะยังคงต้องใช้สายควบคุมอยู่ต่อไป
ซึ่งเมื่อพิจารณารวมกับอายุของผลิตภัณฑ์หลังออกสู่ตลาดโดยเฉลี่ยประมาณ 4-8 ปีสำหรับรถยนต์ และ
2-3 ปีสำหรับรถจักรยานยนต์
และนับรวมในส่วนอะไหล่ที่จะต้องผลิตเพื่อขายให้กับศูนย์อะไหล่อย่างต่อเนื่องอีกระยะหนึ่งหลังจากนั้น
บริษัทฯ
จึงมีความเชื่อมั่นว่าเทคโนโลยีสายควบคุมจะยังคงใช้กันอย่างแพร่หลายอย่างต่ำอีกนับเป็นสิบปี

ชุดควบคุมรางกระจกหน้าต่างรถยนต์

ในส่วนของชุดควบคุมรางกระจกหน้าต่างรถยนต์นั้น
ในปัจจุบันยังไม่มีการคิดค้นเทคโนโลยีใหม่ที่สามารถจะนำมาใช้ทดแทนได้ บริษัทฯ
จึงมีความเชื่อมั่นว่าเทคโนโลยีชุดควบคุมรางกระจกหน้าต่างรถยนต์จะยังคงได้รับการยอมรับและใช้กันอย่างแพร่หลายต่อไปอีกเป็นระยะเวลานาน

3.2 การตลาดและภาวะการแข่งขัน

3.2.1 กลยุทธ์ทางการตลาด

บริษัทฯ ได้ดำเนินธุรกิจการผลิตและจำหน่ายสายควบคุมมาเป็นเวลากว่า 26 ปี
และชุดควบคุมรางกระจกหน้าต่างรถยนต์มาเป็นเวลากว่า 7 ปี
มีผลงานและคุณภาพเป็นที่ยอมรับและไว้วางใจของลูกค้ามาอย่างต่อเนื่อง
โดยในการดำเนินงานที่ผ่านมา บริษัทฯ มีกลยุทธ์ทางการตลาดที่สำคัญ ดังนี้

1) มุ่งเน้นกลยุทธ์เชิงรุก

  บริษัทมุ่งเน้นกลยุทธ์เชิงรุก โดยการหาข้อมูลและจัดจำหน่ายผ่านช่องทางของลูกค้า Second
  Tier มากขึ้น ลูกค้ากลุ่มนี้จะนำไปประกอบกับผลิตภัณฑ์อื่นๆ เพิ่มเติมและส่งต่อให้ผู้ผลิตยานยนต์
  ซึ่งมีทั้งประกอบและขายกับ OEM ในประเทศและส่งออก นอกจากนี้ยังมีลูกค้า Second Tier
  ส่วนหนึ่ง เป็นตัวแทนซื้อและส่งออก ไปขายยังกลุ่มประเทศต่างๆ ทั่วโลก
  รวมทั้งบริษัทมีการส่งเสริมการขาย โดยได้เข้าร่วมงานแสดงชิ้นส่วนยานยนต์ เช่น งาน
  Thailand Auto Parts & Accessories 2005 (TAPA 2005)
  ที่ศูนย์การแสดงสินค้าไบเทค บางนา ซึ่งได้แสดงผลิตภัณฑ์ของบริษัทฯ
  ตลอดจนศักยภาพด้านการผลิต เพื่อเป็นช่องทางหนึ่ง ที่ได้สัมผัสกับผู้ซื้อโดยตรง
  โดยเฉพาะตลาดต่างประเทศ ที่มีลูกค้าให้ความสนใจจำนวนมาก อาทิเช่น กลุ่ม อินเดีย
  ปากีสถาน เอเชีย และสหรัฐอเมริกา

2) มุ่งเน้นการผลิตผลิตภัณฑ์ที่มีคุณภาพ

  บริษัทผู้ผลิตรถยนต์และรถจักรยานยนต์จะทำการคัดเลือกผู้ผลิตชิ้นส่วนที่สามารถผลิตผลิตภัณฑ์ที่มีคุณภาพสูงได้ตรงตามความต้องการของลูกค้าในช่วงก่อนการผลิตจริง
  โดยผู้ผลิตชิ้นส่วนที่ผ่านการคัดเลือกแล้วจะได้รับการสั่งซื้อผลิตภัณฑ์จากบริษัทผู้ผลิตรถยนต์และรถจักรยานยนต์อย่างต่อเนื่องตลอดระยะเวลาการประกอบรถยนต์และรถจักรยานยนต์แต่ละรุ่น
  ซึ่งโดยปกติแล้วจะมีระยะเวลาประมาณ 4-8 ปี สำหรับรถยนต์ และ 2-3 ปี
  สำหรับรถจักรยานยนต์ ฉะนั้นหากบริษัทฯ
  สามารถผลิตสายควบคุมที่มีคุณภาพเป็นไปตามมาตรฐานที่บริษัทผู้ผลิตต้องการ ก็จะทำให้บริษัทฯ
  ได้รับคำสั่งซื้อเพื่อนำไปเป็นส่วนประกอบในการผลิตรถยนต์และรถจักรยานยนต์อย่างต่อเนื่องตลอดการผลิตรถยนต์และรถจักรยานยนต์รุ่นนั้น
  และได้รับคำสั่งซื้อเพื่อนำไปใช้เป็นอะไหล่ในศูนย์อะไหล่ภายหลังจากที่รถยนต์และรถจักรยานยนต์รุ่นนั้นๆ
  เลิกผลิตไปแล้วอีกด้วย จากเหตุผลดังกล่าว บริษัทฯ
  จึงได้มีการพัฒนาคุณภาพในการผลิตมาโดยตลอด โดยจะเห็นได้จากการที่บริษัทฯ
  ได้รับประกาศนียบัตรบัตรรับรองคุณภาพและมาตรฐานด้านต่างๆ เช่น ISO 9002:1994 QS
  9000 ISO 14001 และ ISO/TS 16949 ทั้งนี้ การที่บริษัทฯ
  สามารถรักษามาตรฐานการผลิตให้มีคุณภาพอย่างสม่ำเสมอทำให้การผลิตของบริษัทฯ
  มีประสิทธิภาพ มีของเสียระหว่างผลิตน้อย ซึ่งส่งผลให้บริษัทฯ มีต้นทุนการผลิตที่ต่ำลงด้วย

3) มุ่งเน้นความสัมพันธ์กับลูกค้า

  บริษัทฯ มีนโยบายในการสร้างสัมพันธภาพที่ดีกับลูกค้า
  โดยการออกตรวจเยี่ยมเพื่อรับทราบปัญหาต่าง ๆ และนำข้อเสนอแนะของลูกค้ามาปรับปรุง
  เพื่อพัฒนาผลิตภัณฑ์และบริการของบริษัทฯ อย่างทันท่วงทีต่อไป อีกทั้งบริษัทฯ
  ยังเข้าร่วมกิจกรรมต่าง ๆ กับบริษัทที่ดำเนินธุรกิจด้านอุตสาหกรรมยานยนต์อย่างสม่ำเสมอ
  นอกจากนี้ บริษัทฯ
  ยังได้มีการส่งพนักงานไปร่วมพัฒนาผลิตภัณฑ์กับบริษัทผู้ผลิตรถยนต์และรถจักรยานยนต์
  เพื่อให้พนักงานเข้าใจความต้องการของลูกค้าและสามารถออกแบบผลิตภัณฑ์ให้ตรงกับความต้องการของลูกค้าได้
  ซึ่งการร่วมมือเพื่อพัฒนาผลิตภัณฑ์ดังกล่าวจะเป็นการช่วยสร้างความ
  สัมพันธ์อันดีกับลูกค้าและเพิ่มโอกาสในการขายผลิตภัณฑ์ของบริษัทฯ ต่อไป

4) การจัดส่งผลิตภัณฑ์ได้ตรงต่อเวลา

  การจัดส่งผลิตภัณฑ์ได้ตรงตามเวลาที่ลูกค้าต้องการเป็นปัจจัยที่สำคัญไม่น้อยไปกว่าคุณภาพของผลิตภัณฑ์
  บริษัทฯ ได้พัฒนาระบบการจัดส่งผลิตภัณฑ์ให้แก่ลูกค้าอย่างต่อเนื่อง โดยใช้ระบบ Toyota
  Production System (TPS) ซึ่งเป็นระบบที่คิดค้นโดยโตโยต้า มอเตอร์ คอร์ปอเรชั่น
  มาใช้ในกระบวนการผลิต เพื่อเพิ่มประสิทธิภาพในการผลิตและจัดส่งผลิตภัณฑ์ของบริษัทฯ
  ให้แก่ลูกค้า

5) การมีพันธมิตรทางธุรกิจที่เป็นที่ยอมรับ

  การที่บริษัทฯ มีพันธมิตรทางธุรกิจที่มีชื่อเสียงและเป็นที่ยอมรับของผู้ผลิตรถยนต์และรถจักรยานยนต์
  ดังเช่นนิปปอน เคเบิล ซิสเต็ม อิงค์ และบริษัท ฟูจิ กิโกะ จำกัด โดยบริษัทฯ
  ได้มีการทำสัญญาการใช้สิทธิและรับความช่วยเหลือทางด้านเทคนิค (License and Technical
  Assistance Agreement) จากนิปปอน เคเบิล ซิสเต็ม อิงค์ และบริษัท ฟูจิ กิโกะ จำกัด
  จึงเป็นสาเหตุสำคัญที่ทำให้บริษัทฯ
  ได้รับการยอมรับในด้านมาตรฐานและคุณภาพของผลิตภัณฑ์จากลูกค้า

6) กลยุทธ์ด้านการกำหนดราคา

  การที่บริษัทฯ มีการควบคุมต้นทุนการผลิตของบริษัทฯ อย่างต่อเนื่อง
  โดยการใช้ระบบการผลิตที่มีประสิทธิภาพและเป็นไปตามมาตรฐาน ทำให้บริษัทฯ
  สามารถกำหนดราคาผลิตภัณฑ์ที่เหมาะสมและสามารถแข่งขันกับคู่แข่งขันได้

7) กลยุทธ์การพัฒนาชิ้นส่วนภายในประเทศ (Local Parts)

บริษัทฯ มีส่วนแบ่งทางการตลาดในทุก ๆ กลุ่มลูกค้า และส่วนแบ่งทางการตลาด
มากที่สุดภายในประเทศ จึงสามารถรวบรวมชิ้นส่วนที่ใช้ร่วมกันได้ในแต่ละลูกค้า
เพื่อจัดทำชิ้นส่วนภายในประเทศแทนการนำเข้า ซึ่งทำให้ต้นทุนต่ำลง
ส่งผลให้มีความยืดหยุ่นในการใช้กลยุทธ์ด้านราคาในการแข่งขัน และการวางแผนของ Model
ใหม่ในระยะยาว

3.2.2 กลุ่มลูกค้าเป้าหมาย

ในปี 2548 บริษัทฯ มียอดขายรวมทั้งสิ้นจำนวน 2,072.77 ล้านบาท
โดยเมื่อแบ่งสัดส่วนยอดขายของบริษัทฯ ในปี 2548 แยกตามยี่ห้อรถของลูกค้า
(รวมยอดขายให้แก่ศูนย์อะไหล่ของผู้ผลิตรถยนต์และรถจักรยานยนต์แต่ละราย)
จะสามารถแบ่งได้ตามแผนภูมิวงกลมดังนี้

[]

สำหรับในอนาคตนั้น กลุ่มลูกค้าเป้าหมายของบริษัทฯ สามารถแบ่งได้ดังนี้

1. ผู้ผลิตรถยนต์และรถจักรยานยนต์

กลุ่มลูกค้าผู้ผลิตรถยนต์

กลุ่มลูกค้าของบริษัทฯ สำหรับธุรกิจผลิตสายควบคุมรถยนต์ และชุดควบคุมรางกระจกหน้าต่างรถยนต์
ได้แก่ บริษัทผู้ผลิตรถยนต์ชั้นนำต่างๆ อันได้แก่ บริษัท อีซูซุมอเตอร์ (ประเทศไทย) จำกัด บริษัท
ฮอนด้า ออโตโมบิล (ประเทศไทย) จำกัด บริษัทโตโยต้า มอเตอร์ ประเทศไทย จำกัด บริษัท
มิตซูบิชิ มอเตอร์ส (ประเทศไทย) จำกัด เป็นต้น ซึ่งลูกค้าดังกล่าวเป็นลูกค้าของบริษัทฯ
มาเป็นเวลานาน โดยบริษัทฯ มีรายได้จากลูกค้ารายใหญ่คือบริษัท อีซูซุมอเตอร์ (ประเทศไทย)
จำกัด คิดเป็นร้อยละ 35.67% ของยอดขายรวม
ทั้งนี้เพื่อเป็นการลดความเสี่ยงจากการพึ่งพิงลูกค้ารายใหญ่ บริษัทฯ
จึงมีนโยบายเพิ่มส่วนแบ่งตลาดจากลูกค้าเดิมรายอื่นๆ และขยายฐานสู่ลูกค้าใหม่เพิ่มมากขึ้น
โดยจะเน้นไปที่กลุ่มบริษัทผู้ผลิตรถยนต์ที่จะย้ายฐานการผลิตมายังประเทศไทย
นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย
ซึ่งเป็นไปตามเป้าหมายหลักของบริษัทฯ
ที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำในภูมิภาคเอเชียตะวันออกเฉียงใต้

ทั้งนี้ผู้ผลิตรถยนต์ที่เป็นลูกค้าของบริษัทฯ ในช่วงระยะเวลา 5 ปีที่ผ่านมา มีดังนี้

+--------------------------------+-------------------------------------+
| บริษัทผู้ผลิตรถยนต์                  | รุ่นรถยนต์                             |
+--------------------------------+-------------------------------------+
| []                             | - Soluna, Vios, Corolla, Altis,     |
|                                | Corona, Camry, Hilux Tiger, Hilux   |
|   []                           | Vigo, Wish                          |
|                                |                                     |
|   []                           | - City, Jazz, Civic, Accord, CRV    |
|                                |                                     |
| []                             | - Space Wagon, Strada, Lancer,      |
|                                | Cedia,                              |
| []                             |                                     |
|                                | G-Wagon, Triton, Fuso               |
|                                |                                     |
|                                | - D-Max, MU-7, TFR, Truck N*Series  |
|                                | &                                   |
|                                |                                     |
|                                | F*Series                            |
|                                |                                     |
|                                | - Sunny, Teana, Big-M, NV, Cefiro,  |
|                                | Frontier                            |
+--------------------------------+-------------------------------------+
|   [][]บริษัทผู้ผลิตรถยนต์อื่น          |                                     |
+--------------------------------+-------------------------------------+
|   []                           | - Fighter, Ranger                   |
|                                |                                     |
|                                | - Mega, Dutro                       |
+--------------------------------+-------------------------------------+

  กลุ่มลูกค้าผู้ผลิตรถจักรยานยนต์

กลุ่มลูกค้าของบริษัทฯ สำหรับธุรกิจผลิตสายควบคุมรถจักรยานยนต์ ได้แก่ บริษัท ไทยฮอนด้า
แมนูแฟคเจอริ่ง จำกัด บริษัท ไทยยามาฮ่า มอเตอร์ จำกัด บริษัท ไทยซูซูกิมอเตอร์ จำกัด บริษัท
คาวาซากิ มอเตอร์ เอ็นเตอร์ไพรส์ (ประเทศไทย) จำกัด บริษัทฯ
มีรายได้จากลูกค้ารายใหญ่คือบริษัท ไทยฮอนด้า แมนูแฟคเจอริ่ง จำกัด คิดเป็นร้อยละ 8.74
ของยอดขายรวม
เพื่อเป็นการลดความเสี่ยงจากการพึ่งพิงลูกค้ารายใหญ่เช่นเดียวกับลูกค้าในกลุ่มผู้ผลิตรถยนต์บริษัทฯ
มีนโยบายเพิ่มส่วนแบ่งตลาดจากลูกค้าเดิม และขยายฐานลูกค้าใหม่เพิ่มมากขึ้น
โดยจะเน้นไปที่กลุ่มบริษัทผู้ผลิตรถจักรยานยนต์ที่จะย้ายฐานการผลิตมายังประเทศไทย
นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย
ทั้งนี้เป็นไปตามเป้าหมายหลักของบริษัทฯ
ที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำในภูมิภาคเอเชียตะวันออกเฉียงใต้

ทั้งนี้ผู้ผลิตรถจักรยานยนต์ที่เป็นลูกค้าของบริษัทฯ ในช่วงระยะเวลา 5 ปีที่ผ่านมา มีดังนี้

+-------------------------------+--------------------------------------+
| บริษัทผู้ผลิตรถจักรยานยนต์           | รุ่นรถจักรยานยนต์                        |
+-------------------------------+--------------------------------------+
| บริษัทผู้ผลิตรถจักรยานยนต์           | - Wave, Phantom, Nice, Dream, Sonic, |
|                               | CBR, NSR, Beat, Tena                 |
|   []                          |                                      |
|                               | - Smash, Raider, Best, RC100, Step,  |
|   []                          | Katana                               |
|                               |                                      |
|   []                          | - Mio, Nouvo, X-1, Spark, Fresh,     |
|                               | Speed, TZM, Mate, TZR                |
|   []                          |                                      |
|                               | - Kaze, Boss, GTO, KLX110, KLX300,   |
|                               | KSR, Victor, Zerpico, KR, KRR        |
+-------------------------------+--------------------------------------+

2. ศูนย์อะไหล่รถยนต์และรถจักรยานยนต์

กลุ่มลูกค้าศูนย์อะไหล่รถยนต์และรถจักรยานยนต์จะเป็นกลุ่มลูกค้าต่อเนื่องจากกลุ่มลูกค้าผู้ผลิตรถยนต์และรถจักรยานยนต์เนื่องจากเป็นส่วนของการบริการอะไหล่และซ่อมบำรุงรถยนต์และรถจักรยานยนต์ของผู้ผลิตแต่ละราย
การขยายตัวของลูกค้ากลุ่มนี้จึงเป็นไปในทิศทางเดียวกันกับกลุ่มลูกค้าผู้ผลิตรถยนต์และรถจักรยานยนต์

บริษัทฯ มีทีมการตลาดที่มีประสบการณ์ในการขายตรงและการบริการหลังการขายเป็นของตนเอง
โดยเจ้าหน้าที่การตลาดของบริษัทฯ จะทำการหารายชื่อและกลุ่มลูกค้าเป้าหมาย
ซึ่งมีทั้งกลุ่มเป้าหมายที่เป็นบริษัทในเครือและกลุ่มเป้าหมายใหม่
โดยจะทำการโฆษณาและประชาสัมพันธ์ผ่านทางกลุ่มบริษัทในเครือและทางอินเตอร์เน็ต
จากนั้นจะส่งทีมการตลาดซึ่งมีความเชี่ยวชาญและได้รับการอบรมในเรื่องผลิตภัณฑ์เป็นอย่างดีเข้าไปติดต่อ
โดยบริษัทฯได้เน้นถึงความสำคัญของบริการหลังการขาย
โดยเจ้าหน้าที่การตลาดจะเข้าเยี่ยมเยียนและพบปะกับลูกค้าอย่างสม่ำเสมอเพื่อรับทราบปัญหาและนำไปปรับปรุงการปฏิบัติงานให้อยู่ในระดับสูงสุดตามที่ลูกค้าคาดหวัง

3.2.3 การจำหน่ายและช่องทางการจำหน่าย

บริษัทฯ มีช่องทางการจัดจำหน่ายผลิตภัณฑ์ดังนี้

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ในลักษณะ OEM
    (Original Equipment Manufacturer) ให้แก่ผู้ผลิตรถยนต์และรถจักรยานยนต์โดยตรง
    (First Tier) โดยผลิตตามแบบ (Specification) ที่ผู้ผลิตกำหนดไว้ในแต่ละรุ่น
    และทำสัญญากับผู้ผลิตตามระยะเวลาในการผลิตแต่ละรุ่น ซึ่งมีระยะเวลาการผลิตประมาณ 4-8
    ปี สำหรับรถยนต์และ 2-3 ปี สำหรับรถจักรยานยนต์

-   การจัดจำหน่ายสายควบคุมและชุดควบคุมรางกระจกหน้าต่างรถยนต์หรือชิ้นส่วน
    (Components) ของสายควบคุมและชุดควบคุมรางกระจกหน้าต่างรถยนต์ในลักษณะ OEM
    ให้แก่ผู้ผลิตชิ้นส่วนรถยนต์และรถจักรยานยนต์ (Second Tier)
    เพื่อผลิตเพิ่มเติมก่อนส่งให้แก่ผู้ผลิตรถยนต์และรถจักรยานยนต์ต่อไป
    โดยเป็นการผลิตตามคำสั่งซื้อของผู้ผลิตชิ้นส่วนนั้น ๆ

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ให้แก่ศูนย์อะไหล่ของรถยนต์และรถจักรยานยนต์
    ในลักษณะ REM (Replacement Equipment Manufacturer)
    โดยใช้ช่องทางเดียวกันกับการจัดจำหน่ายในลักษณะ OEM
    เนื่องจากเป็นการจำหน่ายให้แก่ศูนย์บริการของผู้ผลิตรถยนต์และรถจักรยานยนต์แต่ละราย
    ทั้งนี้จะเป็นการจัดจำหน่ายตามใบคำสั่งซื้อเป็นครั้งๆ ไป

เมื่อพิจารณาสัดส่วนยอดขายของบริษัทฯ ในลักษณะ OEM และ REM แล้ว ยอดขายของบริษัทฯ ในปี
2548 กว่าร้อยละ 96
ของยอดขายรวมมาจากการจัดจำหน่ายสายควบคุมและชุดควบคุมรางกระจกหน้าต่างรถยนต์หรือชิ้นส่วนของสายควบคุมและชุดควบคุมรางกระจกหน้าต่างรถยนต์ในลักษณะ
OEM โดยมียอดขายที่เป็นการจัดจำหน่ายในลักษณะ REM เพียงประมาณประมาณร้อยละ 4

ในปัจจุบัน บริษัทฯ มีสัดส่วนรายได้จากการขายในประเทศต่อต่างประเทศเท่ากับร้อยละ 97
ต่อร้อยละ 3 โดยมีการส่งออกไปยังประเทศมาเลเซีย จีน บราซิล สหรัฐอเมริกา อินเดีย
เวียดนาม ญี่ปุ่น อินโดนีเซีย และสเปน ซึ่งปัจจุบันบริษัทฯ
ยังมีสัดส่วนรายได้จากการส่งออกไปยังต่างประเทศไม่มาก แต่บริษัทฯ
มีนโยบายในการขยายการส่งออกไปยังต่างประเทศให้มากขึ้นในอนาคต

ทั้งนี้ในการจำหน่ายผลิตภัณฑ์ให้แก่ผู้ผลิตรถยนต์หรือรถจักรยานยนต์ บริษัทฯ
จะต้องผ่านกระบวนการคัดเลือกผู้ผลิตชิ้นส่วนซึ่งจะเริ่มตั้งแต่บริษัทผู้ผลิตรถยนต์
หรือรถจักรยานยนต์ประกาศแผนการผลิต
โดยจะเปิดให้บริษัทผู้ผลิตชิ้นส่วนเข้าร่วมประมูลเพื่อเป็นผู้ผลิตชิ้นส่วน
โดยการนำเสนอแบบและราคาของชิ้นส่วนสำหรับรถยนต์ หรือรถจักรยานยนต์เป็นรุ่นๆไป

กระบวนการคัดเลือกผู้ผลิตชิ้นส่วนสำหรับรถยนต์และรถจักรยานยนต์แต่ละรุ่นสามารถแสดงได้ตามแผนภาพดังต่อไปนี้

[]

ขั้นตอนที่ 1 บริษัทผู้ผลิตรถยนต์หรือรถจักรยานยนต์ประกาศแผนการผลิตรถรุ่นใหม่ โดยให้รายละเอียดเกี่ยวกับระยะเวลาที่เริ่มออกแบบ ทดสอบ กระทั้งเริ่มทำการผลิตจริง ตลอดจนกำหนดคุณสมบัติ จำนวน และเงื่อนไขอื่น ๆ ของผลิตภัณฑ์ที่ต้องการแก่บริษัทผู้ผลิตชิ้นส่วน 

ขั้นตอนที่ 2 บริษัทผู้ผลิตชิ้นส่วนดำเนินการออกแบบและ/หรือผลิตชิ้นงานต้นแบบ
เพื่อประมาณการต้นทุนและนำเสนอราคาตลอดจนแสดงถึงความพร้อมและศักยภาพในการผลิตให้แก่บริษัทผู้ผลิตรถยนต์หรือรถจักรยานยนต์เพื่อพิจารณาคัดเลือก

ขั้นตอนที่ 3 บริษัทผู้ผลิตรถยนต์หรือรถจักรยานยนต์พิจารณาคัดเลือกผลิตภัณฑ์ที่มีคุณสมบัติครบถ้วน
ตรงตามคุณสมบัติที่ต้องการ และแจ้งผลการคัดเลือกให้แก่บริษัทผู้ผลิตชิ้นส่วนที่ได้รับการคัดเลือกนั้น

ขั้นตอนที่ 4 ผู้ผลิตชิ้นส่วนได้รับการคัดเลือกเป็นผู้ผลิต โดยมีการแจ้งเป็นลายลักษณ์อักษร
และผู้ผลิตชิ้นส่วนต้องจัดทำแผนการดำเนินงานให้สอดคล้องกับแผนการผลิตหลักของผู้ประกอบรถยนต์หรือรถจักรยานยนต์

ขั้นตอนที่ 5 และ 6
บริษัทผู้ผลิตชิ้นส่วนที่ได้รับการคัดเลือกดำเนินการผลิตส่งโรงงานผู้ผลิตรถยนต์หรือรถจักรยานยนต์
ตามช่วงระยะเวลาต่าง ๆ ที่ผู้ประกอบรถ กำหนด
ตลอดจนต้องทำการผลิตส่งให้ศูนย์บริการหลังการขายเพื่อใช้เป็นอะไหล่ต่อไป

4.  ภาวะอุตสาหกรรมและการแข่งขัน

ในปี 2548 ประเทศไทยยังคงมีอัตราการเติบโตของเศรษฐกิจ
โดยเฉพาะอุตสาหกรรมรถยนต์อยู่ในระดับสูงอย่างต่อเนื่อง โดยมียอดผลิตรถยนต์รวมทั้งสิ้น
1,125,316 คัน เพิ่มขึ้นถึง 21.25% จากปีก่อน ส่วนรถจักรยานยนต์มียอดผลิตรวมทั้งสิ้น
3,533,706 คัน เพิ่มขึ้น 23.24%
ส่วนหนึ่งมาจากรัฐบาลให้การสนับสนุนและส่งเสริมอุตสาหกรรมยานยนต์
โดยมีมาตรการส่งเสริมเพื่อที่จะผลักดันให้ประเทศไทยเป็นศูนย์กลางการผลิตรถยนต์
ภายใต้โครงการดีทรอยต์แห่งเอเชีย (Detroit of Asia) ซึ่งกำหนดเป้าหมายว่า ภายในปี
2553 จะมียอดการผลิตรถยนต์ให้ได้ 2,000,000 คัน และสัดส่วนการนำเข้าและส่งออกจะเป็น 50
: 50 ส่งผลให้เป็นประเทศที่ผลิตรถยนต์มากเป็นอันดับที่ 10 ของโลก

สถิติยอดผลิตรถยนต์และรถจักรยานยนต์

(หน่วย : คัน)

  ------ ----------- ---------- ---------- -------------- ------------- ----------- ----------- --------------
  ปี      รถยนต์                                            รถจักรยานยนต์                           

         ยอดผลิต      ยอดขาย     ยอดส่งออก   อัตราการเติบโต   ยอดผลิต        ยอดขาย      ยอดส่งออก    อัตราการเติบโต

                     ในประเทศ              ของยอดผลิต (%)                ในประเทศ                ของยอดผลิต (%)

  2546   750,512     533,176    235,122    28.30          2,378,491     1,766,860   604,995     21.24

  2547   928,081     626,026    332,053    23.66          2,867,295     2,026,841   831,287     20.55

  2548   1,125,316   703,405    440,723    21.25          3,533,706     2,112,426   1,343,337   23.24
  ------ ----------- ---------- ---------- -------------- ------------- ----------- ----------- --------------

ที่มา : สถาบันยานยนต์

แนวโน้มอุตสาหกรรมยานยนต์ของไทยในอนาคตมีแนวโน้มที่ดีขึ้นอย่างไรก็ตาม แต่คาดว่าปี 2549
อาจมีการชะลอตัวลงเล็กน้อย
สาเหตุเนื่องจากการขยายตัวของตลาดที่ผ่านมาเติบโตสูงมากจึงทำให้มีการชะลอตัวลดลง
ประกอบกับพฤติกรรมการซื้อของผู้บริโภคมีการเปลี่ยนแปลงไป คือจะมีการซื้อรถยนต์ที่มีขนาดเล็กลง
เพื่อประหยัดเรื่องราคาและค่าใช้จ่าย โดยคาดว่าในปี 2549
ยอดผลิตรถยนต์จะขยายตัวเพิ่มขึ้นประมาณ 10% และรถจักรยานยนต์เพิ่มขึ้นประมาณ 2%
โดยปกติอัตราการเติบโตของอุตสาหกรรมชิ้นส่วนรถยนต์และรถจักรยานยนต์จะมีการขยายตัวสอดคล้องไปในทิศทางเดียวกันกับภาวะอุตสาหกรรมยานยนต์จึงทำให้อุตสาหกรรมผลิตชิ้นส่วนรถยนต์และรถจักรยานยนต์เจริญเติบโตในอัตราที่สูงตามไปด้วย

อย่างไรก็ตาม ในท่ามกลางสภาวะการตลาดที่ดี
มีแนวโน้มที่ผู้ผลิตชิ้นส่วนจากต่างประเทศจะเข้ามาตั้งฐานผลิตในไทยเพิ่มมากขึ้น
ก็อาจมีคู่แข่งทางธุรกิจในกลุ่มอื่นเข้ามาลงทุนผลิตชิ้นส่วนเพื่อแย่งส่วนแบ่งการตลาดอีกด้วย อาทิเช่น
ประเทศจีนและอินเดียที่มีความได้เปรียบในเรื่องของค่าแรงที่ถูกกว่า
ประกอบกับผู้ประกอบรถยนต์ค่ายต่าง ๆ
มีอำนาจต่อรองและความต้องการมาตรฐานชิ้นส่วนที่สูงขึ้นเรื่อย ๆ
การที่ประเทศไทยได้มีการตกลงทำเขตการค้าเสรี (FTA) กับหลาย ๆ ประเทศ
ซึ่งแม้จะเป็นโอกาสของการขยายธุรกิจไปยังต่างประเทศโดยการส่งออกหรือทำกิจการร่วมค้า
แต่ก็เป็นช่องทางให้ผู้ผลิตจากต่างประเทศที่มีต้นทุนต่ำกว่าเข้ามาแข่งขันได้

ดังนั้น สิ่งที่ผู้ผลิตชิ้นส่วนจะต้องปรับตัวอย่างต่อเนื่องและรวดเร็ว คือการมีเทคโนโลยีที่ทันสมัย
ลดต้นทุนการผลิตลง เพิ่มขีดความสามารถในการออกแบบการวิจัยและพัฒนา
ตลอดจนมีมาตรฐานการบริหารจัดการให้สูงเทียบเท่ามาตรฐานสากล
เพื่อเป็นที่ยอมรับของผู้ผลิตยานยนต์ระดับโลก และรองรับการแข่งขันระดับโลกภายใต้กรอบ WTO,
AFTA, FTA เป็นต้น

 สภาวะการแข่งขันในต่างประเทศ

ปัจจุบันบริษัทฯ มีการผลิตเพื่อส่งออกไม่มากนัก โดย ณ สิ้นปี 2548
มีสัดส่วนการส่งออกคิดเป็นเพียงประมาณร้อยละ 3 ของยอดขายรวม ทั้งนี้
การส่งออกสายควบคุมและชุดควบคุมรางกระจกหน้าต่างรถยนต์ของบริษัทฯ
ส่วนใหญ่จะไม่ได้เป็นในรูปของการส่งออกผลิตภัณฑ์สำเร็จรูป แต่จะเป็นในรูปของการส่งออกชิ้นส่วน
(Component Part) ไปยังประเทศมาเลเซีย เวียดนาม มาเลเซีย ญี่ปุ่น จีน อินเดีย
และอินโดนีเซีย เป็นต้น ซึ่งส่วนใหญ่เป็นการส่งออกไปยังบริษัทในกลุ่มนิปปอน เคเบิล ซิสเต็ม อิงค์
ทั้งนี้ การผลิตชิ้นส่วนดังกล่าวเป็นในลักษณะของ OEM
ซึ่งการแข่งขันในตลาดต่างประเทศโดยเฉพาะอย่างยิ่งในแถบเอเชียตะวันออกเฉียงใต้นั้นมีแนวโน้มที่จะทวีความรุนแรงมากยิ่งขึ้น
เนื่องจากผู้ผลิตรถยนต์มีนโยบายในการจัดหาวัตถุดิบและชิ้นส่วนประกอบโดยการเปรียบเทียบต้นทุนในการจัดซื้อจากผู้ผลิตชิ้นส่วนหลายประเทศ
ทำให้บริษัทผู้ผลิตสายควบคุมและชุดควบคุมรางกระจกหน้าต่างรถยนต์ในต่างประเทศ เช่น
บริษัทผู้ผลิตสายควบคุมในประเทศจีน ซึ่งมีต้นทุนค่าแรงในการผลิตที่ต่ำ จะมีความได้เปรียบ
อย่างไรก็ตาม บริษัทฯ มีข้อได้เปรียบในเรื่องคุณภาพของผลิตภัณฑ์ที่สูง เนื่องจากบริษัทฯ
เป็นผู้ผลิตที่อยู่ในอุตสาหกรรมมานาน อีกทั้งมีชื่อเสียงเป็นที่ยอมรับ
โดยได้รับลิขสิทธิ์และความช่วยเหลือทางด้านเทคนิคจากนิปปอน เคเบิล ซิสเต็ม อิงค์ และ บริษัทฟูจิ
กิโกะ จำกัด
ซึ่งทั้งสองบริษัทมีชื่อเสียงในระดับโลกด้านเทคโนโลยีการผลิตสายควบคุมและชุดควบคุมรางกระจกหน้าต่างรถยนต์
ทำให้ผลิตภัณฑ์ของบริษัทฯ
เป็นที่น่าเชื่อถือและได้รับการยอมรับในเรื่องของคุณภาพเป็นอย่างสูงจากผู้ผลิต

อนึ่งภายใต้สัญญาการใช้สิทธิและรับความช่วยเหลือทางด้านเทคนิค (License and Technical
Assistance Agreement) ที่บริษัทฯ ทำกับนิปปอน เคเบิล ซิสเต็ม อิงค์ นั้น บริษัทฯ
มีข้อตกลงว่าจะไม่ส่งออกผลิตภัณฑ์ไปนอกประเทศไทย
เว้นแต่จะได้รับคำยินยอมเป็นลายลักษณ์อักษรจากนิปปอน เคเบิล ซิสเต็ม อิงค์

ในปี 2549 บริษัทฯ ได้มีเป้าหมายที่จะเพิ่มสัดส่วนขายในต่างประเทศให้มากขึ้นกว่าปี 2548
โดยจะเป็นในลักษณะของการให้การสนับสนุนชิ้นส่วนที่มีคุณภาพและราคาที่แข่งขันได้ให้แก่บริษัทในกลุ่มของนิปปอน
เคเบิล ซิสเต็ม อิงค์ เป็นหลัก โดยเฉพาะอย่างยิ่งบริษัทในกลุ่มของนิปปอน เคเบิล ซิสเต็ม อิงค์
ในประเทศเวียดนาม ญี่ปุ่น และอินเดีย

ในส่วนของการจำหน่ายผลิตภัณฑ์ให้กับลูกค้าอื่นในต่างประเทศที่ไม่ใช่บริษัทในกลุ่มของนิปปอน เคเบิล
ซิสเต็ม อิงค์ นั้น บริษัทฯ
สามารถดำเนินการได้ทันทีหากได้รับคำยินยอมเป็นลายลักษณ์อักษรจากนิปปอน เคเบิล ซิสเต็ม อิงค์
โดยทั้งนี้ หากเป็นการจำหน่ายผลิตภัณฑ์ไปยังประเทศที่มีบริษัทในกลุ่มของนิปปอน เคเบิล ซิสเต็ม
อิงค์ ตั้งอยู่ และเป็นความต้องการของลูกค้าที่จะซื้อตรงจากบริษัทฯ บริษัทฯ
สามารถจำหน่ายให้กับลูกค้าได้โดยตรง ไม่จำเป็นต้องจำหน่ายผ่านบริษัทในกลุ่มของนิปปอน เคเบิล
ซิสเต็ม อิงค์ แต่อย่างใด

3.3 การจัดหาผลิตภัณฑ์

3.3.1 กำลังการผลิต

บริษัทฯ มีกำลังการผลิตและอัตราการใช้กำลังการผลิตในช่วงปี 2546 - 2548 ดังตารางต่อไปนี้

+-----------------------------+-----------+--------------+------------+
|                             | 2546      | 2547         | 2548       |
+=============================+===========+==============+============+
| สายควบคุมรถยนต์               |           |              |            |
+-----------------------------+-----------+--------------+------------+
|   กำลังการผลิต (เส้น)          | 6,000,000 | 6,000,000    | 13,000,000 |
+-----------------------------+-----------+--------------+------------+
|   การผลิตจริง (เส้น)           | 4,627,462 | 5,493,044    | 12,498,905 |
+-----------------------------+-----------+--------------+------------+
|   อัตราการใช้กำลังการผลิต       | 77.12     | 91.55        | 96.15      |
|   (ร้อยละ)                   |           |              |            |
+-----------------------------+-----------+--------------+------------+
| สายควบคุมรถจักรยานยนต์         |           |              |            |
+-----------------------------+-----------+--------------+------------+
|   กำลังการผลิต (เส้น)          | 1         | 15,000,000   | 10,000,000 |
|                             | 5,000,000 |              |            |
+-----------------------------+-----------+--------------+------------+
|   การผลิตจริง (เส้น)           | 9,233,589 | 12,455,478   | 9,977,685  |
+-----------------------------+-----------+--------------+------------+
|   อัตราการใช้กำลังการผลิต       | 61.56     | 83.04        | 99.78      |
|   (ร้อยละ)                   |           |              |            |
+-----------------------------+-----------+--------------+------------+
| ชุดควบคุมรางกระจกหน้าต่างรถยนต์  |           |              |            |
+-----------------------------+-----------+--------------+------------+
|   กำลังการผลิตรวม(ชุด)         | 1,000,000 | 1,500,000    | 1,800,000  |
+-----------------------------+-----------+--------------+------------+
|   การผลิตจริง - แบบใช้สายควบคุม | 679,185   | 973,695      | 696,639    |
|   (ชุด)                      |           |              |            |
+-----------------------------+-----------+--------------+------------+
|   การผลิตจริง - แบบ x-arm     | 361,921   | 477,460      | 940,496    |
|   (ชุด)                      |           |              |            |
+-----------------------------+-----------+--------------+------------+
|   อัตราการใช้กำลังการผลิต       | 104.11    | 96.74        | 90.95      |
|   (ร้อยละ)                   |           |              |            |
+-----------------------------+-----------+--------------+------------+

บริษัทฯ มีกำลังการผลิตสายควบคุมสูงสุดประมาณ 23 ล้านเส้นต่อปี
โดยแบ่งเป็นสายควบคุมรถยนต์ประมาณ 13 ล้านเส้น สายควบคุมรถจักรยานยนต์ประมาณ 10
ล้านเส้น โดยในปี 2548 มีอัตราการใช้กำลังการผลิตคิดเป็นร้อยละ 96.15 และ ร้อยละ 99.78
ของกำลังการผลิตสูงสุดของสายควบคุมรถยนต์และสายควบคุมรถจักรยานยนต์
ในส่วนของการผลิตชุดควบคุมรางกระจกหน้าต่างรถยนต์ บริษัทฯ มีกำลังการผลิตสูงสุด 1.8
ล้านชุดต่อปี โดยในปี 2548 มีอัตราการใช้กำลังการผลิตคิดเป็นร้อยละ 90.95
ของกำลังการผลิตสูงสุด (ในปัจจุบัน บริษัทฯ มีการผลิตโดยแบ่งเป็น 2 กะ ต่อวัน)

2.  ขั้นตอนการผลิต

  []

ขั้นตอนการผลิตสายควบคุมรถยนต์และรถจักรยานยนต์

การผลิตสายควบคุมรถยนต์และรถจักรยานยนต์มีขั้นตอนการผลิตที่เหมือนกันทุกประการ
โดยสามารถแบ่งออกได้เป็น 5 ขั้นตอนหลัก ดังนี้

1. ขั้นตอนการผลิตสายนอก เริ่มจากการเตรียมวัตถุดิบ
โดยนำลวดกลมที่มีคุณภาพและขนาดตามความต้องการของลูกค้ามารีดให้แบน
จากนั้นจึงนำลวดซึ่งได้ผ่านการรีดแบนแล้วมาเข้าเครื่องม้วนเป็นท่อ
แล้วจึงนำท่อที่ได้มาหุ้มพลาสติกอีกชั้นหนึ่ง ก่อนที่จะตัดให้ได้ขนาดตามต้องการ

2. ขั้นตอนการผลิตสายใน เริ่มจากการนำลวดสำเร็จรูปมาตัดให้ได้ขนาดตามต้องการ
ปอกฉนวนที่ปลาย (กรณีที่ลวดนั้นหุ้มพลาสติก) ใช้แรงกดทำให้ลวดนั้นบานออก และใส่หัวยึด
เพื่อรอนำไปประกอบกับสายนอก

3. ขั้นตอนการผลิตชิ้นส่วน
จะเป็นการนำเม็ดพลาสติกมาหลอมและฉีดขึ้นรูปพลาสติกตามแบบที่ต้องการเพื่อ พลาสติกสำเร็จรูป
นำไปเป็นส่วนประกอบสำหรับสายควบคุมรถยนต์ต่อไป

4. ขั้นตอนการประกอบ เป็นขั้นตอนการนำสายนอกมาประกอบกับสายใน
โดยติดอุปกรณ์และชิ้นส่วนประกอบอื่นๆตามคุณลักษณะของสายควบคุมรถยนต์ประเภทที่ต้องการ

5. ขั้นตอนการตรวจสอบคุณภาพ บริษัทฯ
จะทำการตรวจสอบคุณภาพของชิ้นงานก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

ขั้นตอนการผลิตชุดควบคุมรางกระจกหน้าต่างรถยนต์

  []

  การผลิตชุดควบคุมรางกระจกหน้าต่างรถยนต์แบ่งออกได้เป็น 4 ขั้นตอนหลัก ดังนี้

1.  ขั้นตอนการประกอบโครงชุดรางเลื่อน
    เริ่มจากการนำโครงเหล็กที่จัดซื้อมาประกอบเข้าชุดตามแบบที่ต้องการ

2.  ขั้นตอนการประกอบชิ้นส่วนหลัก เป็นการติดตั้งมอเตอร์ ลูกล้อ และสายเคเบิล
    (แบบสายควบคุม) ทาจาระบี เป็นต้น

3.  ขั้นตอนการประกอบเก็บรายละเอียด เก็บรายละเอียดต่างๆ และใส่ตัวน๊อต หรือตัวยึด

4.  ขั้นตอนการตรวจสอบคุณภาพ โดยจะต้องมีการตรวจสอบคุณภาพของชิ้นงาน
    ก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

3.3.3 การจัดหาวัตถุดิบ

ในการผลิตสายควบคุมรถยนต์และรถจักรยานยนต์ และชุดควบคุมรางกระจกหน้าต่างรถยนต์นั้น
บริษัทฯ มีการจัดหาวัตถุดิบและชิ้นส่วนประกอบจากทั้งคู่ค้าภายในประเทศและต่างประเทศ
ทั้งนี้ชิ้นส่วนประกอบต่าง ๆ (Component Parts) ที่บริษัทฯ สั่งซื้อนั้น เป็นชิ้นส่วนที่บริษัทฯ
ยังไม่สามารถผลิตเองได้ หรือไม่คุ้มทุนที่จะผลิต

ในปี 2548 บริษัทฯ
มีการจัดซื้อวัตถุดิบและชิ้นส่วนประกอบเพื่อนำมาใช้ในกระบวนการผลิตสายควบคุมรถยนต์และรถจักรยานยนต์
และชุดควบคุมรางกระจกหน้าต่างรถยนต์ คิดเป็นมูลค่ารวมทั้งสิ้นประมาณ 1,391.08 ล้านบาท
ทั้งนี้เป็นการจัดซื้อจากคู่ค้าในประเทศไทยคิดเป็นสัดส่วนประมาณร้อยละ 73.02
และเป็นการจัดซื้อจากคู่ค้าต่างประเทศคิดเป็นสัดส่วนประมาณร้อยละ 27
โดยวัตถุดิบและชิ้นส่วนประกอบหลักที่บริษัทฯ มีการซื้อมาใช้ในกระบวนการผลิต ได้แก่
วัตถุดิบและชิ้นส่วนประกอบประเภทเหล็ก ยาง ลวด เม็ดพลาสติก และมอเตอร์
โดยยอดการสั่งซื้อวัตถุดิบและชิ้นส่วนประกอบหลักดังกล่าวรวมแล้วคิดเป็นร้อยละ 88.10
ของยอดการสั่งซื้อทั้งหมด

สำหรับคู่ค้าของบริษัทฯ นั้นมีจำนวนหลายรายซึ่งส่วนใหญ่จะเป็นคู่ค้ากับบริษัทฯ มาเป็นระยะเวลานาน
โดยมีคู่ค้าเพียง 2 ราย ที่มียอดสั่งซื้อรวมจากบริษัทฯ ในปี 2548 มากกว่าร้อยละ 10
ของยอดการสั่งซื้อรวมของบริษัทฯ ได้แก่นิปปอน เคเบิล ซิสเต็ม อิงค์ และบริษัท จิเดโคะ
(ประเทศไทย) จำกัด โดยคิดเป็นสัดส่วนร้อยละ 20.96 และร้อยละ 18.93 ตามลำดับ ทั้งนี้
วัตถุดิบและชิ้นส่วนประกอบหลักที่ซื้อจากนิปปอน เคเบิล ซิสเต็ม อิงค์ ได้แก่
วัตถุดิบและชิ้นส่วนประกอบประเภทยาง ส่วนประกอบสำเร็จรูป (เช่น Bolt Joint, Boot
Assembly, Bracket Assembly, Cap Assembly, Carrier Plate และ Casing Cap
ที่ใช้ในการผลิตสายควบคุมและชุดควบคุมรางกระจกหน้าต่างรถยนต์) เหล็ก และเม็ดพลาสติก
เพื่อนำมาใช้ในการประกอบสายควบคุมรถยนต์และรถจักรยานยนต์
และชุดควบคุมรางกระจกหน้าต่างรถยนต์ สำหรับชิ้นส่วนประกอบหลักที่บริษัทฯ สั่งซื้อจากบริษัท
จิเดโคะ (ประเทศไทย) จำกัด ได้แก่ มอเตอร์
ซึ่งนำมาใช้ในการประกอบชุดควบคุมรางกระจกหน้าต่างรถยนต์ โดยสาเหตุที่ทำให้บริษัทฯ
ต้องมีการจัดซื้อวัตถุดิบและชิ้นส่วนประกอบจากนิปปอน เคเบิล ซิสเต็ม อิงค์
เนื่องจากในช่วงที่ดำเนินการจัดซื้อนั้น
ชิ้นส่วนประกอบดังกล่าวเป็นชิ้นส่วนประกอบที่ไม่สามารถผลิตในประเทศไทยได้
หรือปริมาณการผลิตไม่คุ้มที่จะผลิตเอง หรือไม่สามารถจัดหาวัตถุดิบจากแหล่งภายในประเทศไทยได้
ดังนั้น การซื้อจากนิปปอน เคเบิล ซิสเต็ม อิงค์ ซึ่งเป็นผู้ถือหุ้นใหญ่ของบริษัทฯ
ที่มีนโยบายในการสนับสนุนด้านวัตถุดิบและชิ้นส่วนประกอบที่มีคุณภาพและราคาที่แข่งขันได้ให้กับบริษัทในกลุ่มของนิปปอน
เคเบิล ซิสเต็ม อิงค์ อยู่แล้ว จึงเป็นวิธีที่เหมาะสม อย่างไรก็ตาม บริษัทฯ ไม่ได้มีการทำสัญญาใด
ๆ ที่กำหนดบังคับให้บริษัทฯ ต้องจัดซื้อวัตถุดิบและชิ้นส่วนประกอบจากนิปปอน เคเบิล ซิสเต็ม อิงค์
แต่อย่างใด

ในการผลิตสายควบคุมรถยนต์และรถจักรยานยนต์นั้น บริษัทฯ
มีการสั่งซื้อวัตถุดิบและชิ้นส่วนประกอบจากทั้งคู่ค้าภายในประเทศและคู่ค้าต่างประเทศ
โดยมีสัดส่วนการสั่งซื้อวัตถุดิบจากคู่ค้าภายในประเทศในสัดส่วนประมาณร้อยละ 67
ของยอดการสั่งซื้อวัตถุดิบรวมเพื่อนำมาใช้ในการผลิตสายควบคุมรถยนต์และรถจักรยานยนต์ในปี
2548 ทั้งนี้วัตถุดิบหลักในการผลิตสายควบคุมรถยนต์และรถจักรยานยนต์ประกอบด้วย
วัตถุดิบและชิ้นส่วนประกอบประเภทยาง ลวด และเม็ดพลาสติก
ซึ่งสามารถจัดหาได้จากคู่ค้าหลายราย โดยมีมูลค่าการสั่งซื้อวัตถุดิบหลักคิดเป็นสัดส่วนประมาณร้อยละ
50 ของยอดการสั่งซื้อวัตถุดิบและชิ้นส่วนประกอบทั้งหมดที่นำมาใช้ในการผลิตสายควบคุม

สำหรับวัตถุดิบและชิ้นส่วนประกอบที่ใช้ในการผลิตชุดควบคุมรางกระจกหน้าต่างรถยนต์นั้น บริษัทฯ
มีการสั่งซื้อจากทั้งในประเทศและต่างประเทศ โดยในปี 2548 บริษัทฯ
มีสัดส่วนการสั่งซื้อจากภายในประเทศประมาณร้อยละ 75
ของยอดการสั่งซื้อวัตถุดิบและชิ้นส่วนประกอบรวมที่นำมาใช้ในการผลิตชุดควบคุมรางกระจกหน้าต่างรถยนต์
ทั้งนี้วัตถุดิบหลักในการผลิตชุดควบคุมรางกระจกหน้าต่างรถยนต์ประกอบด้วยเหล็กและมอเตอร์
ซึ่งบริษัทฯ มีการสั่งซื้อจากคู่ค้าหลายราย

จากการที่บริษัทฯ ไม่มีการสั่งซื้อวัตถุดิบและชิ้นส่วนประกอบจากคู่ค้ารายใดเกินกว่าร้อยละ 30
ของยอดการสั่งซื้อวัตถุดิบและชิ้นส่วนประกอบรวมนั้น บริษัทฯ
จึงไม่มีการพึ่งพิงการจัดซื้อวัตถุดิบและชิ้นส่วนประกอบจากคู่ค้ารายใดรายหนึ่งเป็นสำคัญ
และจากการที่บริษัทฯ มีคู่ค้าหลายราย
ทำให้หากเกิดปัญหาในการจัดหาวัตถุดิบและชิ้นส่วนประกอบจากคู่ค้ารายใดรายหนึ่ง บริษัทฯ
จะยังสามารถจัดหาวัตถุดิบและชิ้นส่วนประกอบทดแทนที่มีคุณภาพในระดับเดียวกันจากคู่ค้ารายอื่นได้

4.  ผลกระทบต่อสิ่งแวดล้อม

บริษัทฯ
กำหนดมาตรฐานการจัดการด้านสิ่งแวดล้อมไว้อย่างเข้มงวดและถือเป็นนโยบายหลักของบริษัทฯ
ซึ่งผลจากการดำเนินการทางด้านการจัดการสิ่งแวดล้อมที่ได้มาตรฐาน ทำให้บริษัทฯ
ได้รับประกาศนียบัตรรับรองคุณภาพของระบบการจัดการสิ่งแวดล้อม (ISO 14001) จาก TUV
ตั้งแต่ปี 2543 ซึ่งนับเป็นบริษัทแรก ๆ
ในอุตสาหกรรมนี้ที่ได้รับการรับรองคุณภาพการจัดการสิ่งแวดล้อม

ปัจจุบันบริษัทฯ มีบ่อบำบัดน้ำเสียที่เกิดจากกระบวนการผลิตและการใช้สอยทั้งสิ้น 6 บ่อ
โดยมีกำหนดการตรวจสอบบ่อบำบัดเป็นรายเดือนโดยเจ้าหน้าที่ฝ่ายซ่อมบำรุงของบริษัทฯ
และผู้รับเหมาภายนอก

บริษัทฯ มีของเสียจากกระบวนการผลิต แยกออกเป็น 3 ประเภท ได้แก่ (1) ขยะอันตราย (2)
ขยะที่สามารถขายและนำกลับมาใช้ได้อีก (Recycled) และ (3) ขยะทั่วไป โดยบริษัทฯ
มีกรรมวิธีบำบัดขยะแต่ละประเภท ดังนี้

ประเภทขยะและกรรมวิธีการบำบัด

+--------------+----------------+-------------------+-----------------+
|              | ขยะอันตราย      | ขยะ Recycled      | ขยะทั่วไป         |
+--------------+----------------+-------------------+-----------------+
| ประเภทขยะ    | - น้ำมันเครื่องเก่า | - เศษกระดาษ ดีบุก   | -               |
|              |                | สังกะสี เศษไม้       | ถ               |
|              | -              |                   | ุงมือถุงพลาสติกทั่วไป |
|              | ส              |                   | เศษอาหาร        |
|              | ิ่งของปนเปื้อนต่างๆ |                   |                 |
|              | เช่น            |                   |                 |
|              | ถุงม            |                   |                 |
|              | ือที่ใช้ในการทำงาน |                   |                 |
+--------------+----------------+-------------------+-----------------+
| กรรมวิธีบำบัด   | -              | -                 | - ฝังกลบ         |
|              | ส              | ข                 |                 |
|              | ่งให้บริษัทกำจัดขยะ | ายเพื่อนำกลับไปใช้ใหม่ |                 |
+--------------+----------------+-------------------+-----------------+

บริษัทฯ ได้ว่าจ้าง บริษัท เอ็น-เทคโนโลยี คอนซัลแตนท์ จำกัด
ซึ่งเป็นผู้เชี่ยวชาญด้านการบำบัดของเสียให้เป็นผู้ดำเนินการขนขยะอันตรายไปกำจัด ซึ่งในปี 2548
บริษัทฯ มีค่าใช้จ่ายในการจัดการด้านสิ่งแวดล้อมทั้งสิ้นประมาณ 200,000 บาท

บริษัทฯ ได้รายงานการกำจัดขยะอันตรายต่อกรมโรงงานอุตสาหกรรมเป็นประจำทุกเดือน
ซึ่งการดำเนินการด้านการจัดการสิ่งแวดล้อมของบริษัทฯ
เป็นไปตามข้อบังคับของกรมโรงงานอุตสาหกรรม

บริษัทฯ ได้กำหนดนโยบายด้านสิ่งแวดล้อม ดังนี้

1.  ลดความสิ้นเปลืองในการใช้พลังงานและทรัพยากรที่มีผลกระทบต่อสิ่งแวดล้อมในการดำเนินกิจกรรมที่เกี่ยวข้องกับกระบวนการผลิตให้เกิดประโยชน์สูงสุด

2.  ศึกษาวิเคราะห์การเกิดมลภาวะที่เป็นพิษจากกระบวนการผลิต เพื่อนำมาปรับปรุงอย่างต่อเนื่อง

3.  ปฏิบัติและคงไว้ซึ่งกฎหมายที่เกี่ยวข้องกับสิ่งแวดล้อม และข้อกำหนดอื่นๆ
    ภายในองค์กรอย่างเคร่งครัด

4.  จัดทำขั้นตอนดำเนินงานด้านสิ่งแวดล้อมอย่างเป็นระบบ
    เพื่อทำการทบทวนให้เป็นไปตามข้อกำหนดและบรรลุได้ตามวัตถุประสงค์และเป้าหมาย

5.  มุ่งสร้างจิตสำนึกด้านสิ่งแวดล้อมให้กับพนักงานทุกระดับภายในองค์กร
    ให้สามารถนำไปปฏิบัติและคงไว้อย่างมีประสิทธิภาพ

6.  ให้คำแนะนำประชาสัมพันธ์และเปิดเผยนโยบายสิ่งแวดล้อมต่อสาธารณะชนอย่างทั่วถึง

นอกเหนือจากการกำจัดขยะโดยคำนึงถึงความปลอดภัยแล้ว บริษัทฯ
ยังจัดให้มีการจัดกิจกรรมภายในเพื่อลดการใช้พลังงานและวัสดุสิ้นเปลืองอย่างต่อเนื่อง
โดยมีโครงการหลัก ๆ ดังนี้

1.  โครงการประหยัดพลังงาน

2.  โครงการลดการใช้กระดาษต่อเนื่อง

3.  โครงการลดการใช้ถุงมือและผ้า

โครงการที่เกี่ยวข้องกับสิ่งแวดล้อมทั้งหมดรับผิดชอบโดยคณะกรรมการสิ่งแวดล้อม
โดยมีตัวแทนฝ่ายบริหารเป็นประธาน และกำหนดคณะทำงานสำหรับแต่ละโครงการอย่างชัดเจน
มีการประชุมคณะกรรมการสิ่งแวดล้อมเพื่อติดตามผลทุก ๆ ไตรมาส
และสรุปเป็นรายงานส่งให้กับผู้บริหารอย่างสม่ำเสมอ นอกจากนี้
ในกรณีที่พนักงานพบสภาพการทำงานที่ไม่ปลอดภัยหรือบริเวณที่มีสิ่งแวดล้อมไม่เหมาะสม
ก็สามารถกรอกแบบฟอร์มเพื่อแจ้งหรือร้องเรียนต่อคณะกรรมการสิ่งแวดล้อมได้ทันที
และประธานจะต้องตอบเป็นลายลักษณ์อักษรและดำเนินการแก้ไขภายในกำหนด

บริษัทฯ ให้ความสำคัญกับการจัดการทางด้านสิ่งแวดล้อมเป็นอย่างมาก
และตระหนักถึงหน้าที่ที่จะต้องรับผิดชอบในคุณภาพชีวิตต่อพนักงานของบริษัทฯ
เองและต่อชุมชนรอบด้าน

  3.3.5 งานที่ยังไม่ได้ส่งมอบ

  - ไม่มี -